**Gerbiami Tėveliai,**

informuojame, kad vaikų priėmimas į Radviliškio rajono savivaldybės švietimo įstaigasugdytis pagal ikimokyklinio ar priešmokyklinio ugdymo programą nuo 2025 m. balandžio 1 d. vykdomas vadovaujantis Centralizuoto vaikų priėmimo į švietimo įstaigas ugdytis pagal ikimokyklinio ir priešmokyklinio ugdymo programas tvarkos aprašu (toliau – Aprašas), kurį galite rasti čia:

<https://e-seimas.lrs.lt/portal/legalAct/lt/TAD/f5a84eb489ec11efaf94d67dd8b48a7c/asr>

**Prašymas dėl vaiko priėmimo nuo 2025-09-01 į švietimo įstaigą ugdytis pagal**

**ikimokyklinio ar priešmokyklinio ugdymo programą (toliau – Prašymas) teikiamas**

**2025 m.** **I priėmimo etapo laikotarpiu (nuo balandžio 1 d. iki birželio 15 d.) ar II priėmimo etapo laikotarpiu (nuo** **liepos 1 d. iki rugpjūčio 10 d.),**

**jeigu Jūsų vaiko situacija atitinka vieną iš šių pagrindinių kriterijų:**

* vaikui savivaldybės mero potvarkiu **skirtas privalomas ikimokyklinis ugdymas**;
* **vaikas turi sunkių judėjimo ir atramos funkcijos sutrikimų, vaikas, kurio bent vienas iš tėvų (kitų teisėtų vaiko atstovų) turi sunkių judėjimo ir atramos funkcijos sutrikimų,** ir švietimo įstaiga, priskirta savivaldybės teritorijoje pagal deklaruotą gyvenamąją vietą, nėra pritaikyta judėjimo negalią turintiems asmenims, todėl **Prašymas teikiamas kitai savivaldybės švietimo įstaigai, kuri atitinka jų fizinius poreikius**;
* vaikas ir bent vienas iš jo tėvų (kitų teisėtų vaiko atstovų) **gyvena ir gyvenamąją vietą deklaravę** **savivaldybės švietimo įstaigai, kuriai teikiamas Prašymas, priskirtoje aptarnavimo teritorijoje**, ar globojamas / įvaikintas vaikas, kurio globėjai / įtėviai, gyvenamąją vietą deklaravę savivaldybės švietimo įstaigai priskirtoje aptarnavimo teritorijoje.

**Papildomo priėmimo laikotarpiais**

**(nuo rugpjūčio 21 d. iki rugpjūčio 27 d. – dėl priėmimo nuo 2025-09-01;**

**visus mokslo metus – dėl priėmimo einamaisiais mokslo metais)**

**priimami visų pageidaujančiųjų Prašymai tose švietimo įstaigose,**

**kuriose yra likusių laisvų ugdymosi vietų.**

**Prašymo pateikimo būdai:**

1. Tėvai (kiti teisėti vaiko atstovai) Prašymą pildo **elektroniniu būdu**, prisijungę prie [www.registruok.lt](http://www.registruok.lt);

2. tėvai (kiti teisėti vaiko atstovai), neturintys galimybių pateikti Prašymo elektroniniu būdu, Prašymą pildo **švietimo įstaigoje** arba teikia pasirašytą ir nuskenuotą Prašymą švietimo įstaigos direktoriui **elektroniniu ar registruotu paštu** (I ir II priėmimo etape pagal Prašymo formą, nustatytą Aprašo 1 priede, papildomo priėmimo metu – pagal Prašymo formą, nustatytą Aprašo 2 priede).

**Prie Prašymo būtina pridėti Prašymo formoje prie Jūsų pažymėtų kriterijų nurodytus dokumentus.**

**Informaciją apie vaikų priėmimą teikia:**

* Baisogalos mokyklos-darželio sekretorė Asta Grigužauskienė, tel. +370 422 65332, el.p. *baisogalosmd@gmail.com*
* savivaldybės administracijos Švietimo ir sporto skyriaus vyriausioji specialistė Judita Steponavičienė tel. +370 422 69 092, el. p. [judita.steponaviciene@radviliskis.lt](mailto:judita.steponaviciene@radviliskis.lt)